Document ID: /roh_data/filtered/swiss_laws_in_ROHinterleaved.jsonl.gz/33208

This text was translated from DE into Rumantsch Grischun.

Die Kantone sorgen für die Durchführung der Qualifikationsverfahren. Das SBFI kann Organisationen der Arbeitswelt auf deren Antrag die Durchführung der Qualifikationsverfahren für einzelne Landesteile oder für die ganze Schweiz übertragen.

Ils chantuns procuran per la realisaziun da las proceduras da qualificaziun. Il SEFRI po surdar a las organisaziuns dal mund da lavur – sin lur proposta – l’incumbensa da realisar las proceduras da qualificaziun per singulas regiuns u per l’entira Svizra.